ฟิล์ม ภูมิใจถ่ายทอดแนวคิดเศรษฐกิจพอเพียง จน รักแลกภพep18 ติดเทรนด์ทวิตเตอร์
ละคร รักแลกภพ เมื่อคืนที่ผ่านมา(14 ก.ค.) ได้สร้างความประทับใจให้แก่แฟน ละคร กับฉากที่ พิริยะ (ฟิล์ม-ธนภัทร) ทำหน้าที่ถ่ายทอดหลักปรัชญาเศรษฐกิจพอเพียงของในหลวงรัชกาลที่ 9 ซึ่งทันทีที่ออกอากาศไป ทำเอา #รักแลกภพep18 พุ่งทะยานติดเทรนด์ทวิตเตอร์อันดับ 1 ของไทย ด้วยเรื่องราวที่โดนใจคนไทยทั้งประเทศ ทำให้ผู้ชมตื้นตันใจจนบ่อน้ำตาแตก เพราะระลึกถึงในหลวงรัชกาลที่ 9 งานนี้หนุ่มฟิล์มถึงกับภูมิใจที่ได้เป็นตัวแทนในการถ่ายทอดเรื่องราวดีๆ ให้แก่ผู้ชมจากกระแสละครที่ออกอากาศผ่านมา มีการพูดถึงหลักปรัชญาเศรษฐกิจพอเพียงของในหลวงรัชกาลที่ 9 ที่ทีมงานได้สอดแทรกไว้ในละคร จนทำให้แฟนๆ อิ่มเอมใจน้ำตาไหลไปตามๆ กัน จนทำให้ละคร รักแลกภพ ติดเทรนด์ทวิตเตอร์อันดับ 1 ซึ่งผมในฐานะนักแสดงที่ได้เป็นตัวแทนถ่ายทอดเรื่องราว รู้สึกดีใจและภูมิใจมากครับ โดยในวันถ่ายทำผมยังจำได้เลยว่า จู่ๆ น้ำตาก็ไหลออกมาเองโดยไม่รู้ตัว และผมเชื่อว่าหลายๆ คนก็น่าจะรู้สึกแบบเดียวกัน คือทุกครั้งที่นึกถึงสิ่งที่พระองค์ท่านทำไว้ให้คนไทย เราจะรู้สึกจุกในอก เพราะความอิ่มเอมใจ และซาบซึ้งใจอย่างบอกไม่ถูกจริงๆ ครับ ซึ่งตอนนี้เรื่องราวในละครกำลังเข้มข้นขึ้นเรื่อยๆ รวมทั้งยังใกล้ถึงเวลาที่ทั้งตัวละครพีทและเพียร กำลังจะเดินทางทะลุมิติข้ามกลับไปยังโลกของตัวเอง ยังไงก็มาตามลุ้นตามเชียร์ กันต่อว่าพวกเขาทั้งคู่จะข้ามภพสำเร็จหรือไม่ และเรื่องราวจะดำเนินต่อไปอย่างไร ห้ามพลาดกับละคร รักแลกภพ ทุกคืนวันจันทร์-พฤหัสบดี เวลา 20.15 น. นะครับอ่านเรื่องย่อนิยายไทยรัฐทุกเรื่อง >> คลิกที่นี่
ทันทีที่ออกอากาศไป ทำเอา #รักแลกภพep18 พุ่งทะยานติดเทรนด์ทวิตเตอร์อันดับ 1 ของไทย ด้วยเรื่องราวที่โดนใจคนไทยทั้งประเทศ ทำให้ผู้ชมตื้นตันใจจนบ่อน้ำตาแตก
รักแลกภพ,นิยาย,เศรษฐกิจพอเพียง,เทรนด์ทวิตเตอร์,ฟิล์ม ธนภัทร,รักแลกภพ EP18,ละคร